Volgens hom het die mynmaatskappy Glencore ’n belang van 9,64% van die Optimum-myn aan Ramaphosa gegee en hom die voorsitter van ’n nuwe maatskappy gemaak wat die myn gekoop het, wetende dat hy politieke invloed het. Die sukses van die maatskappy het daarvan afgehang dat ’n nuwe prys beding word waarteen Eskom steenkool van die myn sou aankoop. Dit moes van R150 tot R530 per ton verhoog word.
Eerstens is dit ’n saak van openbare rekord dat Molefe die nasionale kragvoorsiener onder ’n wolk verlaat het nadat prof. Thuli Madonsela, voormalige openbare beskermer, hom met die Gupta-familie se beweerde staatskapingbedrywighede verbind het. In dié sin lyk hy baie soos ’n kat wat benoude spronge doen.
Derdens: Hoekom maak hy die bewerings nou eers? As uitvoerende hoof van Eskom was dit tog sy plig om die kwessie aan die kaak te stel toe hy daarvan bewus geword het.